Partiya Kedê (Tirkiye)
Partiya Kedê (bi tirkî: Emek Partisi, EMEP) partiyeke komunîst a Tirkiyê ye. Serokê wê Ercüment Akdeniz e. Partî di sala 1996an de bi navê Emek Partisi (Partiya Kedê, PE) hate damezrandin. Ji ber qedexekirina wê ji aliyê Dadgeha Destûra Bingehîn ve, di heman salê de dîsa bi navê Emeğin Partisi (Partiya Kedê, EMEP) hate damezrandin. Di sala 2005an de, navê "Emek Partîsî" ji nû ve hate danîn, piştî ku Dadgeha Mafên Mirovan a Ewropayê biryar da ku ev qedexe binpêkirina xala 11 a Peymana Mafên Mirovan a Ewropayê ye. Helwesta wê ya îdeolojîk li gorî xeta ICMLPO ye. EMEP di bernameya xwe de armanca xwe wek avakirina “Tirkiyeya serbixwe û demokratîk” dide nasîn. Partî rojnameya Evrensel diweşîne. Partî yek ji beşdarên Kongreya Demokratîk a Gelan e, înîsiyatîfeke siyasî ku di sala 2012an de bû alîkarê damezrandina Partiya Demokratîk a Gelan.